stanford-oval/wikipedia huggingface dataset:
เฮวีเรน
รูปแบบการเล่น

เฮวีเรน เป็น เกมแนวแอ็กชันผจญภัย ผู้เล่นต้องบังคับตัวละคร และทำให้เขาหรือเธอหยิบจับวัตถุ หรือพูดคุยกับตัวละครอื่นๆ ในฉากเพื่อดำเนินเรื่อง เกมถูกแบ่งเป็นหลายฉาก แต่ละฉากประกอบด้วยหนึ่งในตัวละครทั้งสี่ที่ผู้เล่นสามารถบังคับได้ การตัดสินใจหรือการกระทำของผู้เล่นจะส่งผลต่อเนื้อเรื่องของเกม ตัวอย่างเช่น มีความเป็นไปได้ที่ตัวละครจะเสียชีวิตหรือถูกจับและจะไม่ปรากฏในฉากต่อๆ ไปของเกม ใน เฮวีเรน ไม่มีการแพ้เกมแบบทันที ทว่าเกมจะดำเนินต่อไปจบถึงจุดจบในหลายรูปแบบตามผลรวมการกระทำของผู้เล่นแม้ตัวละครบางตัวจะหายไปจากเกมแล้วก็ตาม เมื่อเล่นจนจบเกมแล้ว ผู้เล่นสามารถย้อนกลับไปเล่นใหม่ และอาจเปลี่ยนเหตุการณ์ต่างๆ ในบทต่อ ๆ ไปได้
ในฉากส่วนใหญ่ ผู้เล่นสามารถบังคับตัวละครหลักโดยขยับพวกเขาไปมา และยังสามารถกดปุ่มค้างไว้เพื่อฟังความคิดของตัวละคร เมื่อผู้เล่นอยู่ใกล้วัตถุหรือตัวละครอื่นที่สามารถมีปฏิสัมพันธ์กันได้ จะมีสัญรูปปุ่มกดขึ้นบนหน้าจอให้ผู้เล่นเลือกสิ่งที่อยากจะทำ บางฉากอาจมีการจับเวลาทำให้ผู้เล่นต้องพยายามรีบเล่นเพื่อรักษาชีวิตของตัวละครไว้ ในฉากอื่นๆ ผู้เล่นอาจไม่สามารถบังคับตัวละครได้อย่างสมบูรณ์แต่อาจต้องโต้ตอบแบบควิกไทม์อีเวนต์ เช่น ขณะต่อสู้หรือขับรถย้อนศร
นอกจากนี้ เกมยังมีระดับความยากที่ผู้เล่นสามารถเลือกได้ในเมนูทุกเวลา การเปลี่ยนแปลงระดับความยากจะไม่ส่งผลกระทบต่อเนื้อเรื่องในเกมโดยตรง ทว่าระดับความยากที่สูงกว่าอาจเปลี่ยนการบังคับ เช่น อาจต้องกดปุ่มมากขึ้นเพื่อให้การกระทำสำเร็จ
เนื้อเรื่อง > ตัวละคร

เกมมีตัวละครหลักที่บังคับได้อยู่ทั้งหมด 4 ตัวละคร ผู้เล่นสามารถบังคับครั้งละหนึ่งตัวละคร โดยสลับกันในบทต่างๆ ตัวละครในเกมถูกให้เสียง และคัดลอกรูปแบบท่าทางมาจากนักแสดงหลายคน ตัวละครชายทั้งสามคนถูกออกแบบตามผู้พากย์เสียง ส่วนตัวละครหญิงออกแบบตามนางแบบมืออาชีพ โดยในบางบทของเกม ผู้เล่นอาจบังคับมากกว่าหนึ่งตัวละคร
อีธาน มาส์ อีธานเป็นสถาปนิก เขามีภรรยาและลูกชายสองคน สองปีก่อนลูกชายคนโตของเขาที่ชื่อว่าเจสัน เสียชีวิตในอุบัติเหตุทางรถยนต์ที่ทำให้อีธานต้องอยู่ในสภาวะโคม่าถึงหกเดือน เมื่อตื่นมา เขามีอาการหดหู่และเศร้าโศก เขาป่วยเป็นโรคกลัวที่ชุมชนและอยู่ตัวคนเดียว ห่างเหินจากภรรยาของเขา เกรซ มาส์ และลูกชาย ชอน มาส์ ต่อมาอีธานพบว่าชอนอาจตกเป็นเหยื่อคนต่อไปของฆาตกรโอะริงะมิ เขาถูกบังคับให้ทำแบบทดสอบ 5 อย่าง (ความอันตราย การทรมาณ การทรมาณอย่างโหดร้าย การฆาตกรรม และการเสียสละ) ตัวละครนี้เล่นและพากย์เสียงตามปาสกาล แลงเดล
สก็อต เชลบี: เชลบี้เป็นอดีตตำรวจและทหารเรือผู้เป็นโรคหืด ปัจจุบันเขาทำงานเป็นนักสืบเอกชน และกำลังสืบสวนเกี่ยวกับฆาตกรโอะริงะมิ ในช่วงหลังของเกม เขาทำงานร่วมกับลอเรน วินเทอร์ ผู้ที่เป็นแม่ของ จอห์นนี่ วินเทอร์ หนึ่งในเหยื่อของฆาตกรโอะริงะมิ ตัวละครนี้เล่นและพากย์เสียงโดยแซม ดักลาส
นอร์แมน เจย์เดน (Normal Jayden): เจย์เดนเป็นผู้ทำประวัติจากสำนักงานสอบสวนกลาง และถูกส่งมาจากวอชิงตัน ดี.ซี.เพื่อช่วยกองตำรวจสืบเกี่ยวกับฆาตกรโอะริงะมิ เจย์เดนมีแว่นตาความเป็นจริงเสริม และถุงมือข้างเดียว ที่เรียกว่า อาริ (ARI) หรือ "Added Reality Interface" ทำให้เขาสามารถตรวจสถานที่เกิดเหตุและวิเคราะห์หลักฐานอย่างรวดเร็ว เขายังกำลังต่อสู้กับอาการติดสารเสพติดที่ชื่อว่าทริปโตเคน (triptocaine) ที่ช่วยให้เขารับมือกับผลกระทบทางจิตเมื่อใช้อาริ ผู้ทำงานร่วมกับนอร์แมน คือ ตำรวจยศร้อยโท คาร์เตอร์ เบรก ทว่าด้วยการที่มีความเห็นไม่ตรงกันเกี่ยวกับฆาตกรโอะริงะมิทำให้นอร์แมนเกิดไม่ถูกกับเบรก ตัวละครนี้เล่นและพากย์เสียงโดยลีออน อ็อกเคนเดน (Leon Ockenden)
เมดิสัน เพจ: เมดิสันเป็นนักถ่ายภาพวารสารศาสตร์ผู้อาศัยอยู่ในเมืองเพียงลำพัง เธอมีอาการนอนไม่หลับและฝันร้ายอยู่บ่อยครั้ง เธอมักเข้าพักในโมเต็ลซึ่งเป็นที่ๆ เธอสามารถหลับสนิทได้ ในที่สุดเธอพบว่าตนเองเข้าไปพัวพันกับคดีฆาตกรโอะริงะมิ และทำการสืบสวนด้วยตนเอง เธอยังกลายเป็นเพื่อนกับอีธาน ช่วยรักษาแผลและช่วยทำบททดสอบ มีตอนจบสองแบบที่พวกเขาอยู่ด้วยกัน (หนึ่งในนั้นเป็นการอยู่อย่างมีความสุข และอีกหนึ่งแบบเป็นการอยู่กับความเศร้าโศก) ตัวละครถูกออกแบบตามแจ็กกี แอนสลี ผู้ทำการแสดงการเคลื่อนไหวในเกม ส่วนหน้าและเสียงพากย์ทำโดยจูดี บีเชอร์
นอกจากตัวละครที่บังคับได้ทั้ง  4 ตัวละครแล้ว ยังมีตัวละครอื่นๆ อีกเช่น
ลอเรน วินเทอร์: ลอเรนเป็นแม่ของจอห์นนี่ วินเทอร์ หนึ่งในเหยื่อของฆาตกรโอะริงะมิ เธอทำงานเป็นโสเภณี ตัวละครนี้เล่นและพากย์เสียงโดย Aurélie Bancilhon
พาโค แมนเดส: พาโคเป็นเจ้าของไนท์คลับที่ชื่อ บลู ลากูน และเป็นจ้าของหนึ่งในสถานที่ที่อีธานต้องผ่านบททดสอบ ตัวละครนี้เล่นและพากย์เสียงโดย เดวิด กัสแมน
ตัวละครมีความโดดเด่นขึ้น เมื่อเนื้อเรื่องดำเนินไป เกมส์เรดาร์ ชื่นชมบทบาทตัวร้ายของฆาตกรโอะริงะมิ และยกให้เป็นผู้ร้ายดีเด่นอันดับที่ 42 ในพ.ศ. 2556 (ค.ศ. 2013) ในปีเดียวกัน เมดิสัน ถูกจัดอันดับให้เป็นฮีโร่หญิงในวิดีโอเกมดีเด่นโดยคอมเพล็กซ์
เนื้อเรื่อง > เนื้อเรื่อง

เกมเปิดฉากโดยมี อีธาน มาส์ กำลังใช้เวลากับครอบครัวในวันเกิดปีที่ 10 ของเจสันผู้เป็นลูกชายคนโต ขณะอยู่ในห้างสรรพสินค้าที่มีผู้คนแน่น เจสันเดินหลงไป ทำให้อีธานต้องตามหา จนพบเจสันข้างนอกที่อีกฝั่งของถนน เมื่อเห็นพ่อ เจสันวิ่งข้ามถนนกลับมาหาอีธานจนไม่ทันดูรถที่วิ่งมาด้วยความเร็ว อีธานกระโดดออกไปเพื่อช่วยเจสัน ทว่าสุดท้ายเจสันถูกรถชนจนเสียชีวิต และอีธานเองต้องตกอยู่ในสภาวะโคม่าถึงหกเดือน สองปีหลังจากอุบัติเหตุ อีธานมีอาการโศกเศร้า กลัวที่ชุมชน และบางครั้งมีอาการหมดสติไปหลายชั่วโมง เขาห่างเหินจากภรรยา และชอน ลูกชายอีกคน วันหนึ่งขณะอยู่ในสวนสาธารณะกับชอน อีธานหมดสติไป และตื่นมาพบว่าชอนหายตัวไป
ต่อมาเขาพบว่าการหายตัวไปของชอนมีความเกี่ยวเนื่องกับ 'ฆาตกรโอะริงะมิ' ฆาตกรมีรูปแบบการฆ่าโดยการลักพาตัวเด็กผู้ชายในหน้าฝน จากนั้นไม่กี่วันใน ศพของเด็กเหล่านั้นมักถูกพบในที่ลับตาคน โดยสาเหตุการตายคือการจมน้ำ มีโอะริงะมิรูปสัตว์ในมือ และกล้วยไม้บนหน้าอก นักสืบประวัติ FBI นอร์แมน เจย์เดน เข้ามาช่วยตำรวจสืบเกี่ยวกับฆาตกรโอะริงะมิ และสรุปว่าเด็กถูกขังในที่ซึ่งหากฝนตกครบ 6 นิ้ว ร่างของพวกเขาจะถูกท่วมและพวกเขาจะจมน้ำตาย พวกเขารู้ว่ามีเวลาน้อยกว่าสามวันในการช่วยชอน
อีธานกลับไปที่โมเต็ลเพื่อหลบสื่อ เขาได้รับจดหมายบอกให้ไปที่ล็อกเกอร์ และเจอกล่องรองเท้าที่มีโทรศัพท์มือถือ ปืนพก และโอะริงะมิรูปต่างๆ โทรศัพท์มือถือสั่งให้เขาทำชุดบททดสอบที่เขียนไว้บนโอะริงะมิแต่ละชิ้น เพื่อแสดงให้เห็นว่าเขาสามารถทำเพื่อชอนได้แค่ไหน เมื่อทำบททดสอบแต่ละอันเสร็จ เขาจะได้รับคำใบ้ที่อยู่ของชอน บททดสอบมีระดับความเสี่ยงที่เพิ่มขึ้นในแต่ละอัน ตั้งแต่การขับรถย้อนศรเป็นระยะทาง 5 ไมล์ในความเร็วสูงบนทางด่วน รับความเจ็บปวดทางร่างกายและการถูกไฟฟ้าช็อต ตัดส่วนหนึ้งของนิ้วตนเอง ฆ่าชายคนหนึ่ง และดื่มยาพิษ ขณะทำตามบททดสอบเหล่านี้ เขาพบกับ เมดิสัน เพจ ผู้หญิงที่เป็นโรคนอนไม่หลับ และผู้ช่วยฟื้นฟูทั้งด้านจิตใจและร่างกายให้กับเขาหลังบททดสอบต่างๆ เมดิสันเริ่มสืบสวนด้วยตนเองและพยายามหาคนที่ตั้งบททดสอบเหล่านี้
เจย์เดน ผู้ที่ทำงานร่วมกับตำรวจที่ชื่อว่า คาร์เตอร์ เบรก สืบสวนผู้ต้องสงสัย 2 คน ทว่ายังไม่พบฆาตกรโอะริงะมิตัวจริง อดีตภรรยาของอีธานไปที่สถานีตำรวจเพื่อบอกตำรวจเกี่ยวกับอาการหมดสติของอีธาน ชี้ทางให้ตำรวจไปหาจิตแพทย์ของอีธาน เบรกมั่นใจว่าอีธาน คือ ฆาตกรโอะริงะมิ ส่วนเจย์เดนยังคงพยายามหาหลักฐานเพื่อบอกว่าอีธานบริสุทธิ์ ระหว่างเหตุการณ์เหล่านี้ สก็อต เชลบี้ เข้าเยี่ยมผู้ปกครองของเหยื่อเพื่อหาข้อมูลเกี่ยวกับฆาตกรโอะริงะมิ และได้หลักฐานหลายชิ้นเกี่ยวกับฆาตกร หนึ่งในผู้ปกครอง ลอเรน วินเทอร์ ยืนยันจะช่วยเขาสืบสวน พวกเขาหลงผิดและเชื่อว่าเพล์บอยหนุ่มคนหนึ่งเป็นฆาตกร และยังถูกขู่ให้เลิกสืบสวนโดยพ่อของเพล์บอยหนุ่ม
เนื้อเรื่อง > ฉากจบ

ขณะใกล้ถึงจุดจบของเกม ผู้เล่นบังคับเด็กคนหนึ่ง 34 ปีก่อน เขาและแฝดชาย จอห์น เชพเพิร์ด กำลังเล่นในเขตก่อสร้าง จากนั้นจอห์นตกลงไปในท่อระบายน้ำซึ่งแตก และตะโกนขอความช่วยเหลือ เมื่อฝาแฝดของเขาพบตัว กลับไม่สามารถดึงตัวจอห์นขึ้นมาได้เนื่องจากขาของเขาติดอยู่กับท่อ ด้วยฝนที่ตกหนักและท่อที่มีน้ำขังอยู่เกือบเต็ม จอห์นกำลังจะจมน้ำต่อหน้าฝาแฝดของเขา ภาพในอดีตจบลงเท่านี้ โดยธรรมชาติ ผู้เล่นสันนิษฐานว่าแฝดชายของจอห์นเป็นฆาตกรโอะริงะมิ ต่อมาภาพในอดีตกลับมาอีกครั้ง และเผยว่าฝาแฝดของจอห์นวิ่งไปหาพ่อเพื่อขอความช่วยเหลือ แต่ด้วยความเมา พ่อของเขาไม่เชื่อและไม่สนใจ จนทำให้เด็กชายต้องกลับไปหาฝาแฝดและมองดูเขาจมน้ำจนเสียชีวิต สิ่งนี้เป็นแรงจูงใจให้ฆาตกรโอะริงะมิลักพาตัวเด็กและพยายามให้พ่อมาช่วยชีวิตพวกเขา เพื่อหาพ่อที่ทำทุกอย่างได้เพื่อลูก ฝาแฝดของจอห์นถูกเปิดเผยว่าคือ สก็อต เชลบี้ หรือ ชื่อเก่าคือ สก็อต เชพเพิร์ด การกระทำของเชลบี้ในเกมนั้นไม่ได้เพื่อสืบสวนหาฆาตกร แต่เพื่อหาหลักฐานและทำลายเพื่อให้ไม่สามารถสืบมาที่ตัวเขาได้
บทสุดท้ายของเกม โกดังเก่า  เป็นฉากสำคัญที่ชี้ฉากจบ ตัวละครทั้งสาม (อีธาน เมดิสัน และนอร์แมน) ต่างได้รับหลักฐานซึ่งชี้ทางสู่โกดัง ช่วยชอน และสู้กับฆาตกรโอะริงะมิ (สก็อต) ฉากนี้ดำเนินได้ถึง 8 แบบด้วยกัน ตัวอย่างเช่น หากอีธานไปคนเดียว เขาจะช่วยชอน แล้วฆ่าหรือไว้ชีวิตสก็อต ทว่าจะโดนยิงโดยตำรวจเมื่อเดินออกจากโกดัง หากตัวละครทั้งสามไปที่โกดัง อีธานจะช่วยชอน นอร์แมนจะสู้กับฆาตกรโอะริงะมิ และเมดิสันจะเตือนชอนเกี่ยวกับตำรวจด้านนอก หลังบทนี้จะมีฉากจบ 5 ส่วน ประกอบด้วย รายงานข่าว และฉากจบของแต่ละตัวละคร ฉากจบของแต่ละคนขึ้นอยู่กับหลายปัจจัย เช่น การที่ฆาตกรโอะริงะมิถูกจับกุม, การที่ ชอน มาส์ ได้รับการช่วยเหลือ, และการที่แต่ละตัวละครมีชีวิตอยู่หรือเสียชีวิตแล้ว ตัวอย่างเช่น ในฉากจบที่ดีที่สุด อีธาน เมดิสัน และชอนใช้ชีวิตด้วยกันอย่างมีความสุข สก็อตเสียชีวิต นอร์แมนลาออกจาก FBI และใช้ชีวิตเรียบง่าย ส่วนลอเรนกำลังสาปแช่งที่หลุมศพของสก็อต ในฉากจบที่แย่ที่สุด อีธานแขวนคอตายในคุก ส่วนเมดิสัน ลอเรน และนอร์แมน เสียชีวิต และสก็อตรอดจากคดีทั้งหมด
เนื้อเรื่อง > รางวัล

| เกียรติคุณ | รางวัล | ผู้จัด |
| --- | --- | --- |
| นวัตกรรมทางเทคนิค | บริติชอะคาเดมีวิดีโอเกมส์อะวอดส์ ครั้งที่ 7 | รางวัลแบฟตา |
| เพลงประกอบ | บริติชอะคาเดมีวิดีโอเกมส์อะวอดส์ ครั้งที่ 7 | รางวัลแบฟตา |
| เนื้อเรื่อง | บริติชอะคาเดมีวิดีโอเกมส์อะวอดส์ ครั้งที่ 7 | รางวัลแบฟตา |
| ความสำเร็จโดดเด่นในด้านวิศวกรรมภาพ | อินเตอร์แอกทิฟอะชีฟเมนต์อะวอดส์ 2011 | เอไอเอเอส |
| นวัตกรรมเกมดีเด่น | อินเตอร์แอกทิฟอะชีฟเมนต์อะวอดส์ 2011 | เอไอเอเอส |
| เพลงประกอบดีเด่น | อินเตอร์แอกทิฟอะชีฟเมนต์อะวอดส์ 2011 | เอไอเอเอส |
| เกมผจญภัยแห่งปี | เกมแห่งปี 2010 | เกมสปาย |
| เกมเพลย์สเตชัน 3 แห่งปี | เกมแห่งปี 2010 | เกมสปาย |
| เกมเพลย์สเตชัน 3 แห่งปี | เกมแห่งปี 2010 | ไอจีเอ็น |
แหล่งข้อมูลอื่น

เว็บไซต์ทางการ
Quantic Dream website เก็บถาวร 2011-02-01 ที่ เวย์แบ็กแมชชีน
ประเทศไทยใน พ.ศ. 2451

แม่แบบ:สยามในปี
เหตุการณ์ที่เกิดขึ้นใน พ.ศ. 2451 (ค.ศ. 1908) ในประเทศไทย เป็นปีที่ 127 แห่งกรุงรัตนโกสินทร์ และเป็นปีที่ 41 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 126 (1 มกราคม - 31 มีนาคม) และ 127 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร
เจ้าผู้ครองประเทศราช
นครเชียงใหม่: เจ้าอินทวโรรสสุริยวงษ์
นครลำปาง: เจ้าบุญวาทย์วงษ์มานิต
นครลำพูน: เจ้าอินทยงยศโชติ
นครน่าน: พระเจ้าสุริยพงษ์ผริตเดช
เหตุการณ์

10 มีนาคม - ไทยเสียดินแดนตรังกานู กลันตัน ไทรบุรี ปะลิสให้อังกฤษ
29 สิงหาคม - ออกพระราชบัญญัติลักษณะเกณฑ์ทหาร ร.ศ. 124
12 ตุลาคม - ประกาศตั้งหอสมุดวชิรญาณ
11 พฤศจิกายน - พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินไปทรงประกอบพิธีเปิดพระบรมรูปทรงม้า และวางศิลาฤกษ์พระที่นั่งอนันตสมาคม เป็นส่วนหนึ่งของพระราชพิธีรัชมังคลาภิเษก ซึ่งจัดขึ้นในวโรกาสที่พระองค์ทรงครองราชย์ครบ 40 ปี ยาวนานกว่าพระมหากษัตริย์พระองค์ใดในประวัติศาสตร์ขณะนั้น
28 พฤศจิกายน - โรงเรียนเกษตราธิการ ได้ถือกำเนิดขึ้น ณ วังสระปทุม ซึ่งรวบรวมโรงเรียน 3 โรงเรียนคือ โรงเรียนแผนที่ โรงเรียนกรมคลอง และโรงเรียนวิชาการเพาะปลูก โดยกระทรวงเกษตราธิการ
ผู้เกิด > มกราคม

11 มกราคม – อัมพร ศรีไชยยันต์ รัฐมนตรีช่วยว่าการกระทรวงยุติธรรมคนที่ 6 (อนิจกรรม พ.ศ. 2513)
19 มกราคม – พระราชพฤฒาจารย์ (ห้อม อมโร) เจ้าคณะจังหวัดสุโขทัย (มรณภาพ พ.ศ. 2541)
26 มกราคม – สมเด็จพระพุทธโฆษาจารย์ (พุฒ สุวฑฺฒโน) คณะผู้ปฏิบัติหน้าที่สมเด็จพระสังฆราช (มรณภาพ พ.ศ. 2553)
28 มกราคม – ครอง จันดาวงศ์ อดีตสมาชิกสภาผู้แทนราษฎรจังหวัดสกลนคร (ถึงแก่กรรม พ.ศ. 2504)
ผู้เกิด > มีนาคม

4 มีนาคม – จิตติ สุจริตกุล รัฐมนตรีช่วยว่าการกระทรวงการต่างประเทศคนที่ 9 (อนิจกรรม พ.ศ. 2513)
13 มีนาคม – พระธรรมเจดีย์ (กี มารชิโน) เจ้าคณะภาค 4 (มรณภาพ พ.ศ. 2522)
14 มีนาคม – ธรรมทาส พานิช พุทธบริษัท (เสียชีวิต พ.ศ. 2543)
15 มีนาคม – กระวิน ธรรมพิทักษ์ อดีตผู้บังคับการกองบินขนส่งทหารบก (ถึงแก่กรรม พ.ศ. 2544)
16 มีนาคม – จิตติ ติงศภัทิย์ ประธานวุฒิสภาคนที่ 5 (อนิจกรรม พ.ศ. 2538)
28 มีนาคม – พระเจ้าวรวงศ์เธอ พระองค์เจ้าจุลจักรพงษ์ พระบรมวงศ์ (สิ้นพระชนม์ พ.ศ. 2506)
ผู้เกิด > เมษายน

5 เมษายน – หม่อมกอบแก้ว อาภากร ณ อยุธยา หม่อมในอดีตผู้สำเร็จราชการแทนพระองค์ (อสัญกรรม พ.ศ. 2551)
8 เมษายน – หยุด แสงอุทัย เลขาธิการคณะกรรมการกฤษฎีกาคนที่ 7 (อนิจกรรม พ.ศ. 2522)
11 เมษายน – พระธรรมวรนายก (สมบูรณ์ จนฺทโก) เจ้าคณะภาค 12 (มรณภาพ พ.ศ. 2529)
21 เมษายน – หม่อมราชวงศ์นิมิตรมงคล นวรัตน นักเขียน (ถึงแก่กรรม พ.ศ. 2491)
27 เมษายน – สด กูรมะโรหิต นักเขียน (เสียชีวิต พ.ศ. 2521)
ผู้เกิด > พฤษภาคม

29 พฤษภาคม – ยวง นิตโย (ยอแซฟ ยวง นิตโย) ประธานสภาประมุขบาทหลวงโรมันคาทอลิกแห่งประเทศไทย (มรณภาพ พ.ศ. 2541)
ผู้เกิด > มิถุนายน

3 มิถุนายน – สรชัย จันทรปัญญา อดีตสมาชิกสภาผู้แทนราษฎรจังหวัดเชียงใหม่ (ถึงแก่กรรม พ.ศ. 2493)
16 มิถุนายน – สฤษดิ์ ธนะรัชต์ นายกรัฐมนตรีไทยคนที่ 11 (อสัญกรรม พ.ศ. 2506)
21 มิถุนายน – มนูญ บริสุทธิ์ รัฐมนตรีประจำสำนักนายกรัฐมนตรีคนที่ 4 (อนิจกรรม พ.ศ. 2521)
ผู้เกิด > กรกฎาคม

18 กรกฎาคม – หม่อมเจ้าดิลกฤทธิ์ กฤดากร ปลัดกระทรวงการต่างประเทศคนที่ 10 (สิ้นชีพิตักษัย พ.ศ. 2500)
28 กรกฎาคม – ละม้าย อุทยานานนท์ รัฐมนตรีช่วยว่าการกระทรวงสหกรณ์คนที่ 8 (อนิจกรรม พ.ศ. 2507)
ผู้เกิด > กันยายน

3 กันยายน – อวย เกตุสิงห์ อดีตสมาชิกสภานิติบัญญัติแห่งชาติ (อนิจกรรม พ.ศ. 2533)
8 กันยายน – สมเด็จพระมหามุนีวงศ์ (สนั่น จนฺทปชฺโชโต) เจ้าคณะภาค 8 และ 10 (ธรรมยุต) (มรณภาพ พ.ศ. 2541)
15 กันยายน – หม่อมราชวงศ์ลาภ หัสดินทร อดีตสมาชิกวุฒิสภา (อนิจกรรม พ.ศ. 2519)
19 กันยายน – ชูศรี สกุลแก้ว ศิลปินแห่งชาติ (ถึงแก่กรรม พ.ศ. 2548)
21 กันยายน – พระเจ้าวรวงศ์เธอ พระองค์เจ้าพิสิฐสบสมัย พระบรมวงศ์ (สิ้นพระชนม์ พ.ศ. 2517)
26 กันยายน – หม่อมเจ้าดวงจิตร จิตรพงศ์ พระอนุวงศ์ (สิ้นชีพิตักษัย พ.ศ. 2548)
ผู้เกิด > ตุลาคม

5 ตุลาคม – หม่อมหลวงมานิจ ชุมสาย นักเขียน (อนิจกรรม พ.ศ. 2552)
10 ตุลาคม – พระครูโกวิทพัฒโนดม (เกลี้ยง เตชธมฺโม) เจ้าอาวาสวัดศรีธาตุ (มรณภาพ พ.ศ. 2562)
ผู้เกิด > พฤศจิกายน

8 พฤศจิกายน – พระครูวิสุทธิกิจจาทร (ชม กสโร) เจ้าอาวาสวัดนพทองดีศรีพฤฒาราม (มรณภาพ พ.ศ. 2539)
10 พฤศจิกายน – ชิน โสภณพนิช นักการธนาคาร (อนิจกรรม พ.ศ. 2531)
ผู้เสียชีวิต > เมษายน

18 เมษายน – พระครูวิสุทธิวงศาจารย์ญาณมุนี (แช่ม) เจ้าคณะใหญ่เมืองภูเก็ต (เกิด พ.ศ. 2370)
ผู้เสียชีวิต > พฤษภาคม

3 พฤษภาคม – พระราชวรวงศ์เธอ พระองค์เจ้าวิบูลยพรรณรังษี ผู้บัญชาการโรงเรียนนายเรือคนที่ 4 (ประสูติ พ.ศ. 2419)
ผู้เสียชีวิต > มิถุนายน

23 มิถุนายน – หม่อมอมรวงษ์วิจิตร์ (หม่อมราชวงศ์ปฐม) อดีตปลัดมณฑลอีสาน (ไม่ทราบปีเกิด)
ผู้เสียชีวิต > กรกฎาคม

26 กรกฎาคม – พระวรวงศ์เธอ พระองค์เจ้าทิพยสัมพันธ์ พระอนุวงศ์ (ประสูติ พ.ศ. 2428)
ผู้เสียชีวิต > กันยายน

14 กันยายน – ปิออตร์ ชูรอฟสกี นักประพันธ์เพลง (เกิด พ.ศ. 2393)
ผู้เสียชีวิต > ไม่ทราบวัน

นางอุปการโกษากร (ปั้น วัชราภัย) พุทธศาสนูปถัมภก (ไม่ทราบปีเกิด)
ทนง พิทยะ

| ศาสตราภิชานทนง พิทยะม> ป.ช., ม.ว.ม. |
| --- | --- |


รัฐมนตรีว่าการกระทรวงการคลัง
ดำรงตำแหน่ง 21 มิถุนายน พ.ศ. 2540 – 24 ตุลาคม พ.ศ. 2540
นายกรัฐมนตรี: ชวลิต ยงใจยุทธ
ก่อนหน้า: อำนวย วีรวรรณ
ถัดไป: โฆษิต ปั้นเปี่ยมรัษฎ์
ดำรงตำแหน่ง 3 สิงหาคม พ.ศ. 2548 – 19 กันยายน พ.ศ. 2549
นายกรัฐมนตรี: ทักษิณ ชินวัตร
ก่อนหน้า: สมคิด จาตุศรีพิทักษ์
ถัดไป: หม่อมราชวงศ์ปรีดิยาธร เทวกุล
รัฐมนตรีว่าการกระทรวงพาณิชย์
ดำรงตำแหน่ง 11 มีนาคม พ.ศ. 2548 – 2 สิงหาคม พ.ศ. 2548
นายกรัฐมนตรี: ทักษิณ ชินวัตร
ก่อนหน้า: วัฒนา เมืองสุข
ถัดไป: สมคิด จาตุศรีพิทักษ์
 
ข้อมูลส่วนบุคคล
เกิด: 28 กรกฎาคม พ.ศ. 2490 (77 ปี) อำเภอดอนเจดีย์ จังหวัดสุพรรณบุรี
ศาสนา: พุทธ
คู่สมรส: มธุรส พิทยะ
ลายมือชื่อ: 

ศาสตราภิชาน ทนง พิทยะ (ชื่อเดิม ทนง ลำใย) (เกิด 
28 กรกฎาคม พ.ศ. 2490) เป็น ประธานกรรมการ บริษัท พร็อพเพอร์ตี้ เพอร์เฟค จำกัด (มหาชน) เป็นบุตรของนายเสงี่ยม กับ นางสายทอง ลำใย และเป็นอดีตรัฐมนตรีว่าการกระทรวงการคลัง ในสมัยรัฐบาลพลเอก ชวลิต ยงใจยุทธ และรัฐบาลทักษิณ ชินวัตร เป็นรัฐมนตรีว่าการกระทรวงการคลัง ในช่วงวิกฤตการณ์ทางการเงินในเอเชีย พ.ศ. 2540 และการลดค่าเงินบาทของประเทศไทย กรรมการมูลนิธิสถาบันอนาคตไทยศึกษา สมรสกับ นาง มธุรส พิทยะ
มีบุตร 3 คน ได้แก่ นางสาว วิชชุญา พิทยะ บุตรสาวคนโต นาย ธราธร พิทยะ บุตรชาย นางสาว ศรัญญา พิทยะ บุตรสาวคนเล็ก เรียนที่ โรงเรียนสาธิตแห่งมหาวิทยาลัยเกษตรศาสตร์ โดยเรียนในโครงการเด็กออทิสติก เช่นเดียวกับบุตรชาย อภิสิทธิ์ เวชชาชีวะ ต่อมาเข้าเรียนภาคปรัชญาและศาสนา  ในโครงการรับตรงเด็กพิเศษมหาวิทยาลัยเกษตรศาสตร์
การศึกษา

ศาสตราภิชาน ทนง พิทยะ หรือที่รู้จักกันในาม ดร. ทนง พิทยะ สำเร็จการศึกษาชั้นมัธยมศึกษาตอนปลาย จากโรงเรียนอัสสัมชัญศรีราชา รุ่นที่ 18 รุ่นเดียวกับ สนธิ ลิ้มทองกุล จบการศึกษาระดับปริญญาตรี สาขาเศรษฐศาสตร์ จากมหาวิทยาลัยโยโกฮามะ ประเทศญี่ปุ่น ด้วยทุนรัฐบาลญี่ปุ่น ระดับปริญญาโท สาขาเศรษฐศาสตร์ และระดับปริญญาเอก สาขาบริหารธุรกิจ จากมหาวิทยาลัยนอร์ทเวสเทิร์น ประเทศสหรัฐอเมริกา
การทำงาน > งานราชการ

ทนง พิทยะ เคยเป็นอาจารย์ประจำคณะบริหารธุรกิจ สถาบันบัณฑิตพัฒนบริหารศาสตร์ และเคยดำรงตำแหน่งคณบดีในคณะดังกล่าว
การทำงาน > งานธุรกิจ

ทนง พิทยะ เคยเป็นกรรมการผู้จัดการใหญ่ธนาคารทหารไทย จำกัด (มหาชน) เป็นกรรมการ บริษัท ชิน คอร์ปอเรชั่น จำกัด (มหาชน) เป็นกรรมการ บริษัท ไทยเอเซีย แปซิฟก บริวเวอรี่ จำกัด และเป็นประธานกรรมการ บริษัท อวีว่า ประกันภัย (ไทย) จำกัด
ปัจจุบันดำรงตำแหน่งประธานกรรมการ และกรรมการอิสระ บริษัท ทีทีดับบลิว จำกัด (มหาชน), ประธานกรรมการและกรรมการอิสระ บริษัท ส.ขอนแก่นฟู้ดส์ จำกัด (มหาชน), ประธานกรรมการ บริษัท พร็อพเพอร์ตี้ เพอร์เฟค จำกัด (มหาชน), ประธานกรรมการและกรรมการอิสระ บริษัท ซีเค พาวเวอร์ จำกัด (มหาชน) และ ประธานกรรมการ บริษัท ไซยะบุรี พาวเวอร์ จำกัด
การทำงาน > งานการเมือง

ทนง พิทยะ ได้รับแต่งตั้งเป็นรัฐมนตรีว่าการกระทรวงการคลัง ในรัฐบาลพลเอกชวลิต ยงใจยุทธ ในช่วงวิกฤตการณ์การเงินในเอเชีย พ.ศ. 2540 ต่อมาได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลพันตำรวจโททักษิณ ชินวัตร ในปี พ.ศ. 2548 หลังจากได้รับตำแหน่งดังกล่าวเพียง 6 เดือน จึงย้ายมารับตำแหน่งรัฐมนตรีว่าการกระทรวงการคลัง สลับกันกับนายสมคิด จาตุศรีพิทักษ์
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2547 –  เครื่องราชอิสริยาภรณ์อาทิตย์อุทัย ชั้นที่ 1
ฝรั่งเศส :
พ.ศ. 2548 –  เครื่องอิสริยาภรณ์แห่งชาติแห่งคุณธรรม ชั้นที่ 1
เชาวน์ มณีวงษ์

| รองศาสตราจารย์เชาวน์ มณีวงษ์ม> ป.ช., ม.ว.ม. |
| --- | --- |

หัวหน้าพรรคพลังชล
อยู่ในวาระ
เริ่มดำรงตำแหน่ง  20 ตุลาคม พ.ศ. 2561
ก่อนหน้า: สนธยา คุณปลื้ม
ดำรงตำแหน่ง 4 พฤษภาคม พ.ศ. 2554 – 10 มีนาคม พ.ศ. 2556
ก่อนหน้า: ก่อตั้งพรรค
ถัดไป: สนธยา คุณปลื้ม
อธิการบดีมหาวิทยาลัยบูรพา
ดำรงตำแหน่ง 25 มกราคม พ.ศ. 2534 – 20 พฤศจิกายน พ.ศ. 2536
ก่อนหน้า: สถาปนาตำแหน่ง
ถัดไป: ศาสตราจารย์ พจน์ สะเพียรชัย (รักษาการ)
 
ข้อมูลส่วนบุคคล
เกิด: 24 กรกฎาคม พ.ศ. 2479 (88 ปี) จังหวัดสุพรรณบุรี ประเทศสยาม
พรรคการเมือง: พลังชล

รองศาสตราจารย์ เชาวน์ มณีวงษ์ (เกิด 24 กรกฎาคม พ.ศ. 2479) หัวหน้าพรรคพลังชล อดีตรองอธิการบดีมหาวิทยาลัยศรีนครินทรวิโรฒ บางแสน และเป็นอธิการบดีคนแรกของมหาวิทยาลัยบูรพา ระหว่างปี พ.ศ. 2534 - พ.ศ. 2536
ประวัติ

รศ.เชาวน์ เกิดเมื่อวันที่ 24 กรกฎาคม พ.ศ. 2479 ที่ บ้านบางงาม ตำบลวังหว้า อำเภอศรีประจันต์ จังหวัดสุพรรณบุรี วัยเยาว์เป็นลูกศิษย์ได้รับการส่งเสริมการศึกษาจากพระครูวรนาถรังษี (ปุย ปุญฺญสิริ) อดีตเจ้าอาวาสวัดเกาะ อำเภอศรีประจันต์ จังหวัดสุพรรณบุรี
สำเร็จการศึกษาระดับปริญญาตรี กศ.บ. (ประวัติศาสตร์) จากวิทยาลัยการศึกษา บางแสน (ปัจจุบันคือ มหาวิทยาลัยบูรพา) เมื่อปี พ.ศ. 2501 และจบปริญญาโท ครุศาสตรมหาบัณฑิต (บริหารการศึกษา) จากจุฬาลงกรณ์มหาวิทยาลัย ในปี พ.ศ. 2519 ปัจจุบันดำรงตำแหน่งที่ปรึกษานายกองค์การบริหารส่วนจังหวัดชลบุรี
การทำงาน

รศ.เชาวน์ รับราชการเป็นอาจารย์ประจำมหาวิทยาลัยศรีนครินทรวิโรฒ บางแสน ต่อมาได้รับแต่งตั้งเป็นรองอธิการบดีวิทยาเขตบางแสน และเป็นอธิการบดีคนแรกของมหาวิทยาลัยบูรพา ในระหว่างปี พ.ศ. 2534 ถึง พ.ศ. 2536 ต่อจากนั้นจึงได้หันมาทำงานการเมือง โดยเป็นสมาชิกวุฒิสภา จังหวัดชลบุรี และลงสมัคร ส.ส.ในระบบสัดส่วน กลุ่ม 5 สังกัดพรรคชาติไทย ในการเลือกตั้ง พ.ศ. 2550 แต่ไม่ได้รับเลือกตั้ง
ต่อมาในปี พ.ศ. 2554 ได้ร่วมจัดตั้งพรรคการเมืองกับนายสนธยา คุณปลื้ม และรับตำแหน่งหัวหน้าพรรคพลังชลคนแรก และได้ลงสมัครรับเลือกตั้งในระบบัญชีรายชื่อ ลำดับที่ 4 แต่ไม่ได้รับเลือกตั้ง ต่อมาในเดือนมีนาคม พ.ศ. 2556 นายสนธยา คุณปลื้ม ได้รับเลือกจากสมาชิกพรรคพลังชลให้ดำรงตำแหน่งหัวหน้าพรรคแทน กระทั่งในเดือนตุลาคม พ.ศ. 2561 พรรคพลังชล มีมติเลือกให้เขาเป็นหัวหน้าพรรคอีกครั้ง แทนนายสนธยา คุณปลื้ม ที่ลาออกไปดำรงตำแหน่งที่ปรึกษานายกรัฐมนตรี
ปัจจุบันดำรงตำแหน่งที่ปรึกษานายกองค์การบริหารส่วนจังหวัดชลบุรี
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2527 –  เหรียญจักรพรรดิมาลา (ร.จ.พ.)
พ.ศ. 2532 –  เหรียญลูกเสือสดุดี ชั้นที่ 1
แฌโด

แฌโด
แฌโด (ฝรั่งเศส: Jet d'Eau, ความหมาย: พวยน้ำ) เป็นน้ำพุขนาดใหญ่ในนครเจนีวา ประเทศสวิตเซอร์แลนด์ ถือเป็นจุดหมายตาที่มีชื่อเสียงที่สุดของนครเจนีวา แฌโดตั้งอยู่ในทะเลสาบเจนีวาบริเวณปากแม่น้ำโรน น้ำพุแห่งนี้ใช้ปั๊มขนาด 500 กิโลวัตต์สองตัวที่กำลังไฟฟ้า 2,400 โวลต์ ทำการปั๊มน้ำขึ้นสู่อากาศที่ความสูง 140 เมตรเป็นปริมาณกว่า 500 ลิตรต่อวินาที นั่นหมายความว่าตลอดเวลาที่น้ำพุแห่งนี้ทำงาน จะมีน้ำปริมาณกว่า 7,000 ลิตรลอยอยู่ในอากาศ
น้ำพุแฌโดได้รับการติดตั้งในปี ค.ศ. 1886 ค่อนไปทางใต้เล็กน้อยจากตำแหน่งปัจจุบัน ซึ่งเมื่อแรกติดตั้งน้ำพุมีความสูงเพียง 30 เมตร ต่อมาในปี ค.ศ. 1891 น้ำพุถูกย้ายมาติดตั้งในตำแหน่งปัจจุบันเพื่อเฉลิมฉลองในงานเทศกาล 600 ปีการก่อตั้งสมาพันธรัฐสวิส และมีการเพิ่มความแรงของน้ำพุเป็นที่ความสูง 90 เมตร ในปี ค.ศ. 1951 มีการเพิ่มความแรงของน้ำพุอีกเป็นความสูงปัจจุบัน ซึ่งต้องสร้างสถานีสูบน้ำแยกต่างหาก
ข้าวปาด

ข้าวปาด หรือบางพื้นที่เรียกว่า ขนมปาด เป็นขนมไทยโบราณที่มีต้นกำเนิดจากจังหวัดนครราชสีมา หรือโคราช ลักษณะของขนมข้าวปาดคล้ายคลึงกับขนมเปียกปูน แต่มีเนื้อสัมผัสที่เหนียวและหนึบกว่า ขนมนี้มีสีเขียวจากใบเตยที่ใช้แต่งกลิ่นและสี โดยทั่วไปมีส่วนประกอบหลักเพียงสามอย่าง คือ แป้งข้าวเจ้า กะทิ และน้ำตาลปี๊บ ซึ่งเป็นวัตถุดิบที่หาได้ง่ายในท้องถิ่น ขนมข้าวปาดถือเป็นขนมโบราณที่หาได้ยากในปัจจุบัน เนื่องจากขั้นตอนการทำที่ละเอียดและใช้เวลา
ประวัติความเป็นมาประวัติ

ขนมข้าวปาดมีความเป็นมาตั้งแต่สมัยกรุงสุโขทัย และยังคงมีการทำสืบต่อมาในสมัยกรุงศรีอยุธยา โดยเป็นหนึ่งในขนมพื้นบ้านที่คนในท้องถิ่นนิยมทำเพื่อรับประทานและใช้ในงานบุญต่าง ๆ ขนมนี้แตกต่างจากขนมตระกูล "ทอง" ที่ได้รับอิทธิพลจากชาวโปรตุเกส เนื่องจากไม่ใช้ไข่เป็นส่วนประกอบหลัก
คำว่า "ข้าวปาด" มาจากกระบวนการทำขนม โดยหลังจากที่กวนแป้งจนสุกและเหลวพอที่จะตักได้ จะใช้วิธีการ "ปาด" ขนมจากหม้อหรือกระทะลงบนถาดหรือภาชนะ ซึ่งคำว่า "ปาด" หมายถึงการตักหรือขูดของเหลวให้เป็นแผ่นบาง ๆ และเป็นที่มาของชื่อขนมชนิดนี้
ส่วนประกอบและขั้นตอนการทำ

ขนมข้าวปาดมีส่วนประกอบหลักที่เรียบง่าย ได้แก่ แป้งข้าวเจ้า กะทิ น้ำตาลปี๊บ น้ำใบเตย (สำหรับแต่งสีและกลิ่น)
กระบวนการทำเริ่มจากการผสมแป้งข้าวเจ้ากับน้ำปูนใสแล้วนวดจนเนียน จากนั้นใส่กะทิและน้ำตาลปี๊บลงไปผสม แล้วนำไปกวนในกระทะจนแป้งสุกและเนื้อขนมข้นเหนียว จากนั้นตักหรือ "ปาด" ขนมลงบนถาดเพื่อให้เย็นและเซ็ตตัว
ขนมข้าวปาดในปัจจุบัน

ในปัจจุบัน ขนมข้าวปาดเป็นขนมที่หารับประทานได้ยาก เนื่องจากขั้นตอนการทำที่ยุ่งยากและใช้เวลา ทำให้คนรุ่นใหม่ไม่ค่อยนิยมทำขนมชนิดนี้เอง อย่างไรก็ตาม ยังมีการทำขนมข้าวปาดในบางพื้นที่ที่อนุรักษ์ขนมไทยโบราณ เช่น ตลาดย้อนยุค หรืองานประเพณีต่าง ๆ
ถึงแม้ขนมข้าวปาดจะไม่เป็นที่แพร่หลายเหมือนในอดีต แต่ก็ยังคงเป็นสัญลักษณ์ของขนมไทยพื้นบ้านที่สะท้อนถึงภูมิปัญญาชาวบ้านและวิถีชีวิตที่เรียบง่ายของชาวโคราชและคนอีสาน
เชวง วงศ์ใหญ่

| เชวง วงศ์ใหญ่ |
| --- | --- |

เลขาธิการพรรคสันติชน
ดำรงตำแหน่ง พ.ศ. 2518 – พ.ศ. 2519
 
ข้อมูลส่วนบุคคล
เกิด: 14 สิงหาคม พ.ศ. 2472
เสียชีวิต: 17 มกราคม พ.ศ. 2542 (69 ปี)

เชวง วงศ์ใหญ่ (14 สิงหาคม พ.ศ. 2472 – 17 มกราคม พ.ศ. 2542) อดีตสมาชิกสภาผู้แทนราษฎรจังหวัดเชียงราย 2 สมัย อดีตสมาชิกสภาผู้แทนราษฎรจังหวัดพะเยา 3 สมัย และอดีตเลขาธิการพรรคสันติชน เป็นผู้ร่วมผลักดันการจัดตั้งจังหวัดพะเยา ได้รับการเรียกขานว่า "ควายหงานต่งลอ" (หมายถึง ทุ่งพระยาลอ)